Diɣen di tezlit n Tfunast igujilen, acennay yefka isem i tezlit-is s yisem n yiwen n uwadem i yellan di tmacahut n Sin igujilen d akniwen, ula di tezlit n Baba Inuba, amedyaz yefka isem i tezlit-is s yisem n yiwen n uwadem i yellan di tmacahut n Amɣar yenteḍ ɣef teblaḍt, akken win ara yeslen neɣ win ara yeɣren allaɣ-is ad yuɣal mebla lebɣi-is ɣer tmacahut, meḥsub nezmer ad d-nini belli issemres-it akken ad d-yejbed win ara yeslen ɣas akken asentel yemgarad.